
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 176 

14 Μαρτίου 1995 


Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 393766/27.7.94 κοινής απόφασης 
Υπουργών Προεδρίας της Κυβέρνησης, Οικονομικών 


και Γεωργίας . 1 

Τροποποίηση της Η 7415/4.10.94 απόφασης του Υπουρ¬ 
γού Εθνικής Παιδείας και θρησκευμάτων . 2 

Κύρωση Συλλογικής Συμβάσεως Εργασίας Πληρωμάτων 
Επιβατηγών Τουριστικών θαλαμηγών Σκαφών Μ. 438/ 

1976. 3 

Στεγαστική συνδρομή για κάλυψη δαπανών για τη στέγαση 
σεισμοπαθών κατοίκων Δήμου Μεσσήνης, που επλή- 
γησαν από τους σεισμούς του Σεπτεμβρίου 1986. .. 4 
Στεγαστική συνδρομή για κάλυψη δαπανών για τη στέγαση 
σεισμοπαθών κατοίκων Δήμου Καλαμάτας, που επλή- 
γησαν από τους σεισμούς του Σεπτεμβρίου 1986 .. 5 
Παράταση προθεσμίας για ολοκλήρωση των φακέλλων 
προκειμένου για δάνεια ανακατασκευής ή αυτοστέγα¬ 
σης των Νομών Μεσσηνίας του 1986, Ηλείας και Ζα¬ 
κύνθου του 1988, Αγίας Τριάδας Πατρών του 1989, 
Κιλκίς, Πέλλας και Πρέβεζας του 1990. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 324588 (1) 

Συμπλήρωση της 393766/27.7.94 κοινής απόφασης Υπουρ¬ 
γών Προεδρίας της Κυβέρνησης, Οικονομικών και Γεωρ- 
γίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Το από 22.4.1994 πρακτικό της Τριμελούς Επιτροπής 
του άρθρου 25 τταρ. 3 του Ν. 2190/1994. 

3. Την αριθμ. 393766/27.7.1994 (ΦΕΚ 611/τ.Β/8.8.94) 
με την οποία καθορίσθηκε ο αριθμός επαναπροσλαμβανομέ- 
νων υπαλλήλων κατά ειδικότητα για την κάλυψη παγίων διαρ¬ 
κών αναγκών. 

4. Με πρόταση του Υπουργού Γεωργίας, αποφασίζουμε: 
Συμπληρώνουμε την αριθ. 393766/27.7.94 απόφαση και 

αυξάνουμε τον αριθμό των επαναπροσλαμβανόμενων υπαλ¬ 
λήλων ως εξής: 

Τους Τεχν Πολιτ. Μηχ/κσύς από 1 σε 2 
Διοικητικούς από 46 σε 47 


Δακτυλογράφους από 0 σε 1 

Σπερματεγχύτες από 13 σε 14 

Εργάτες από 277 σε 279 

Βοηθοί Τοπογραφ. συνεργείου από 2 σε 3 

Κατά τα λοιπά ισχύει η ανωτέρω απόφασή μας. 

Στο στάδιο αυτό δεν προκαλείται επιβάρυνση του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 1995 
Αθήνα, 7 Δεκεμβρίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΚΠΝ 

ΙΩΑΝ. ΠΟΤΤΑΚΗΣ ΑΛΕΞ. ΠΑΠΑΔΟΠΟΥΛΟΣ 

ΓΕΟΡΓΙΑΙ 

I. ΜΩΡΑΪΤΗΣ 

- ♦- 

Αριθ. Φ.908/Η2068 (2) 

Τροποποίηση της Η 7415/4.10.94 απόφασης του Υπουργού 
Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις του άρθρου 2 παρ. 10 του Ν. 2233/94 
(ΦΕΚ 141 Α') «Ρύθμιση θεμάτων εξετάσεων μετεγγραφών 
εξωτερικού και άλλες διατάξεις». 

2. Τις διατάξεις του άρθρου 36 του Ν. 2190/1994 (ΦΕΚ 28 
Α') «Σύσταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

3. Την αριθμ. Η. 7415/4.10.1994 (ΦΕΚ 755/7.10.94 τ. Β') 
Υπουργική απόφαση, «συγκρότηση, διάρθρωση και αρμοδιό¬ 
τητες της Διεύθυνσης Κοινοτικού Πλαισίου Στήριξης του 
ΥΠ.Ε.Π.Θ.». 

4. Το γεγονός ότι από τις διατάξεις αυτής της απόφασης 
δεν προκαλεΐτοι δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε την αριθμ. Η. 7415/4.10.1994 απόφασή 
μας, που δημοσιεύτηκε στο ΦΕΚ 755/7.10.1994 τ. Β’ στο μέ¬ 
ρος που αφορά τη στελέχωση της Διεύθυνσης Κοινοτικού 
Πλαισίου Στήριξης καθώς και των Τμημάτων αυτής και ορί¬ 
ζουμε ότι, της Διεύθυνσης Κοινοτικού Πλαισίου Στήριξης και 
των Τμημάτων αυτής προΐστανται υπάλληλοι του κλάδου ΠΕΙ 
Διοικητικού ή ΠΕ2 Τεχνικού ή ΠΕ3 Αναλυτών Προγραμματι¬ 
στών ή Εκπαιδευτικοί Τριτοβάθμιας, Δευτεροβάθμιας Πρω¬ 
τοβάθμιας Εκπαίδευσης ή υπάλληλοι αποσπασμένοι από τον 
ευρύτερο δημόσια τομέα. 

Η απίκραση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 1995 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 2324/18.1.95 (3) 

Κύρωση Συλλογικής Συμβάσεως Εργασίας Πληρωμάτων Επι¬ 
βατηγών Τουριστικών θαλαμηγών Σκαφών Ν. 438/ 

1976. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη. 

1. Τις διατάξεις του άρθρου 5 του Α.Ν. 3276/44 «ΠερίΣυλ- 
λογικών Συμβάσεων εν τη ναυτική εργασία- όπως έχει τροπο¬ 
ποιηθεί και ισχύει σήμερα. 

2. Το υπ’ αριθμ. 39/31.1.95 έγγραφο της Ενώσεως Πλοιο¬ 
κτητών Ελληνικών Σκαφών Τουρισμού (ΕΠΕΣΤ) με το οποίο 
υποβλήθηκε για κύρωση η από 31,1.95 Συλλογική Σύμβαση 
Εργασίας πληρωμάτων Επιβατηγών Τουριστικών θαλαμηγών 
Σκαφών Νόμου 438/1976. 

3. Το υπ' αριθμ. 432/19.1.95 πρακτικό Διοικ. Συμβουλίου 
της Ενώσεως Πλοιοκτητών Ελληνικών Σκαφών Τουρισμού, 
αποφασίζουμε: 

1. Την κύρωση της Συλλογικής Συμβάσεως Εργασίας Πλη¬ 
ρωμάτων Επιβατηγών Τουριστικών θαλαμηγών Σκαφών Ν. 
438/76, το κείμενο της οποίας υπογράφηκε στις 31.1.95 από 
τους νομίμους εκπροσώπους: 

α) της Ενώσεως Πλοιοκτητών Ελληνικών Σκαφών Τουρι¬ 
σμού (ΕΠΕΣΤ) και 

β) της Πανελληνίου Ενώσεως Αξιωματικών και Κατωτέρων 
Πληρωμάτων Επαγγελματικών και Ιδιωτικών θαλαμηγών Σκα¬ 
φών (Π.Ε.Α.Κ.Π.Ε.Ι.Θ.Σ.), εκτός από το άρθρο 19 το οποίο 
αντίκειται οτο Σύνταγμα και τους Νόμους όσον αφορά στην 
ελε υθερία στην πρόσβαση στην εργασία και το άρθρο 32 παρ. 
4 και το άρθρο 33 το οποίο προβλέπει οικονομική ενίσχυση 
συγκεκριμένου σωματείου εργαζομένων από εργοδοτικό σω¬ 
ματείο, επειδή είναι αντίθετο με την ισχύουσα νομοθεσία. 

2. Από τις διατάξεις αυτής της αποφάσεως δεν προκαλείται 
δαπάνη σε βάρος του Κρατικού Προϋπολογισμού. 

3. Η ισχύς της Συλλογικής Συμβάσεως η οποία κυρώνεται 
με την απόφαση αυτή αρχίζει από 1.1.1995 και λήγει στις 
31.12.1995. 

Η παρούσα με το κείμενο της κυρούμενης Συλλογικής Συμ- 
βόσεως να δημοσιευθεί στην Εφημερίδα της Κυβερνή- 
σεως. 

Πειραιάς, 15 Φεβρουάριου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών Ν. 438/76. 

Εν Πειραιεί σήμερον την 31 ΙανουαρΙου 1995 μεταξύ αφε¬ 
νός του εν Πειραιεί εδρεύοντος ανεγνωρισμένου Σωματείου 
υπό την επωνυμία «ΕΝΩΣΗ ΠΛΟΙΟΚΤΗΤΩΝ ΕΛΛΗΝΙΚΩΝ 
ΣΚΑΦΩΝ ΤΟΥΡΙΣΜΟΥ (ΕΠΕΣΤ)» νομίμως εκπροσωπουμέ- 
νου υπό των Τριαντάφυλλου Βενετοπούλου Α' Αντιπροέδρου 
και Βασιλείου Κοντογιάννη Β’ Αντιπροέδρου, δυνάμει του από 
19 Ιανουάριου 1995 υπ’ αριθ. 432 πρακτικού του Δ.Σ. του Σω¬ 
ματείου τούτου, και αφετέρου της έν Πειραιεί εδρευούσης 
ανεγνωριομένης Επαγγελματικής Ένωσης με την επωνυμίαν 
«ΠΑΝΕΛΛΗΝΙΟΣ ΕΝΩΣΙΣ ΑΞΙΩΜΑΤΙΚΩΝ ΚΑΙ ΚΑΤΩΤΕΡΩΝ 
ΠΛΗΡΩΜΑΤΩΝ ΕΠΑΓΓΕΛΜΑΤΙΚΩΝ ΚΑΙ ΙΔΙΩΤΙΚΩΝ ΘΑΛΑ¬ 
ΜΗΓΩΝ ΣΚΑΦΩΝ (ΠΕΑΚΠΕΙΘΣ)» νομίμως εκπροσωπουμένης 
υπό των Ιωάννου Παναγιωτόπουλου Προέδρου και Ιωάννου 
Κανέλλη Γενικού Γραμματέα, συμφωνείται και υπογράφεται η 


παρούσα Συλλογική Σύμβαση Εργασίας που αφορά τους 
όρους εργασίας και αμοιβής των πληρωμάτων που εργάζονται 
στα Επαγγελματικά Τουριστικά Πλοία του Ν. 438/1976. 

ΚΕΦΑΛΑΙΟ Α 
Άρθρο 1 

Γενικά περί Μισθολογίου, 

1. Η παρούσα Συλλογική Σύμβαση ισχύει επί των: 

Επιβατηγών Επαγγελματικών Τουριστικών Σκαφών τα 

οποία εκτελούν Τουριστικούς πλόες εντός της Ελλάδος και 
του Μεσογειακού Χώρου των σκαφών των μελών της ΕΠΕΣΤ 
του Νόμου 438/76. 

2. Το μισθολόγιο ως και οι πόσης φύσης αποδοχές των επί 
των ανωτέρω τουριστικών σκαφών εργαζομένων ναυτικών 
καθορίζεται σε δραχμές. 

3. Οι πάσης φύσης καταβολές προς τους ναυτικούς θα κα¬ 
λύπτονται εκ μέρους της Εφοπλιστικής Επιχειρήσεως διά 
αντιστοίχου βεβαιώσεως εκχωρήσεως ισόποσου συναλλάγ¬ 
ματος. 

Άρθρο 2 
Μιαθολόγιον. 

Μισθός Ενέργειας: 

Ο μηνιαίος βασικός μισθός των ναυτικών των υπηρετοΟ- 
ντων επί των πιο πάνω πλοίων ορίζεται ως ακολούθως: 


Ναυτολογούμενος ως 

10-100 

κοχ 

100,1-300 

κοχ 

300,1 
και άνω 

Πλοίαρχος 

154.797 

154.797 

175.981 

Κυβερνήτης 

109.608 

125.110 

125.110 

Υποπλοίαρχος 

- 

133.455 

133.455 

Ανθυποπλοίαρχος 

- 

112.694 

112.694 

Ναύκληρος 

- 

93.012 

10,916 

Ναύτης 

80.881 

87.351 

93.771 

Ναυτόπαις 

76.028 

76,028 

76.028 

Μηχανικός Α 

154.212 

154.212 

174.816 

Μηχανικός Β 

133.455 

133.455 

133.455 

Μηχανικός Γ 

124.026 

124.026 

124,026 

Μηχανοδηγός 

10,916 

115.499 

115.499 

Χειριστής 

80.881 

80.881 

80.881 

Μαθ. Μηχανης 

76.028 

76.028 

76.028 

θαλαμηπόλος 

83.106 

92.474 

92.474 

Βοηθ. θαλαμηπόλου 

76.028 

76.028 

76.028 

Μάγειρας 

93.012 

10,915 

10,915 

Βοηθός Μάγειρα 

76.028 

76.028 

76.028 

Καμαριέρα 

76.028 

76.028 

76.028 

Διπλ. θαλαμηπόλος 

120.305 

120.305 

141.897 

Διπλ. Μάγειρας 

120.305 

120.305 

141.897 


Άρθρο 3 
Αντίτιμο τροφής. 

Το ημερήσιο αντίτιμο τροφής του ναυτικού παντός βαθμού 
και ειδικότητας, και εφόσον δεν παρέχεται, ορίζεται σε δραχ¬ 
μές (2.200) δυο χιλιάδες διακόσιες δραχμές ημερησίως. 

Αρθρο 4 

Μισθός ασθένειας - θέσεις νοσηλείας. 

1. Ο μισθός ασθένειας για την περίθαλψη του ναυτικού 
εντός Νοσοκομείου ή Κλινικής, καθορίζεται σε ποσοστό ενε- 
νήκοντα επί τοις εκατό 90% του εις το άρθρο 2 της παρούσης 
μισθού ενέργειας, ήτοι του μισθού της Συλλογικής Σύμβασης 
Εργασίας. 

2. Ο μισθός ασθένειας για την περίπτωση νοσηλείας του 
ναυτικού εκτός Νοσοκομείου ή Κλινικής στην ξηρά καθορίζε¬ 
ται σε ποσοστό ενενήκοντα πέντε 95% του εις το άρθρο 2 της 
παρούσης, μισθού ενέργειας της Συλλογικής Σύμβασης και 

με το αντίτιμο τροφής του εις το άρθρο 3 της παρούοης. 

3. Οι αξιωματικοί και τα κατώτερα πληρώματα δικαιούνται 
νοσηλείας εις Νοσοκομεία ή Κλινικές αντίστοιχα των υπό του 
ΝΑΤ - ΟΙΚΟΥ ΝΑΥΤΟΥ προσφερομένων σε περίπτωση τέ¬ 
τοιας νοσηλείας. 

Αρθρο 5 

Προκαταβολές και εξοφλήσεις μισθού 

1. Με τη ναυτολόγησή τους οι ναυτικοί δικαιούνται προκα¬ 
ταβολής μέχρις ενός Ιδνθημέρου. 

2. Στους λιμένες της αλλοδαπής και εφόσον επιτρέπεται 
υπό των εκεί Τοπικών Αρχών η χορήγηση στον Πλοίαρχο (ή 
Κυβερνήτη) συναλλάγματος, δύναται να χορηγηθεί στο ναυ¬ 
τικό προκαταβολή οε ξένο νόμισμα, Ιση προς το ήμισυ (1/2) 
των ημερομισθίων της παραμονής του πλοίου στην αλλο¬ 
δαπή, εφόσον μόνον υπάρχει δυνατότης εξεύρεσης συναλ¬ 
λάγματος παρά του Πλοιοκτήτου. 

3. Η εξόφληση των πόσης φύσης αποδοχών του ναυτικού, 
δηλαδή του μισθού, υπερωριών, αποζημίωσης, ειδικής αμοι¬ 
βής των Κυριακών κ.λ.π., θα γίνεται στο τέλος κάθε μήνα από 
τον Πλοίαρχο (ή Κυβερνήτη) με λογαριασμό μισθοδοσίας 
0ΝΑΟΕ5 ΑΟΟΟυΝΤ) ή με απλή απόδειξη. 

4. Στην περίπτωση της παραγράφου 2, τα ποσά τα οποία 
λαμβάνει ο ναυτικός σε ξένο συνάλλαγμα, θα εκφράζονται σε 
δραχμές βάσει της επίσημης τιμής αγοράς της Τράπεζας 
κατά την ημέρα καταβολής τους (εφόσον βεβαίως υπάρχει η 
δυνατότητα εξεύρεσης συναλλάγματος). 

5. Οι καταβολές στην Ελλάδα πραγματοποιούνται σε δραχ¬ 
μές με μόνη εξαίρεση τις καταβολές στο εξωτερικό, οι οποίες 
όμως είναι δυνητικές ή θα συμφωνούνται ειδικότερα μεταξύ 
του Πλοιοκτήτου και του Ναυτικού. 

Άρθρο 6 
Άδειες. 

1. Ο ναυτικός δικαιούται άδειας (96) ενενήντα έξι ημερών 
το χρόνο, υπολογιζομένης σε (8) οκτώ ημέρες ανά μήνα υπη¬ 
ρεσίας του, για δε τις τυχόν ολιγώτερες του μήνα ημέρες δι¬ 
καιούται το αντίστοιχο κλάσμα (η άδεια αυτή λογίζεται ως συ¬ 
ντάξιμος χρόνος, κατά τα ισχύοντα περί ΝΑΤ). 

2. Κατά τις ημέρες της άδειός του ο ναυτικός δικαιούται του 
αναλογοΰντος σε αυτές μισθού ενέργειας βασικού μισθού και 
επιδομάτων ως και του εις το άρθρο 3 της παρούσης οριζομέ- 
νου αντιτίμου τροφής. Για τον υπολογισμό της άδειας το ημε¬ 
ρομίσθιο καθορίζεται εις 1/22 του τρέχοντος μισθού. 

3. Η άδεια παρέχεται σε όλους από τον Πλοιοκτήτη η κατ’ 
εξουσιοδότηση αυτού από τον Πλοίαρχο (ή Κυβερνήτη), εφό¬ 
σον κατά την κρίση του το επιτρέπουν οι ανάγκες του σκά¬ 
φους, δύναται δε να χορηγείται και κατά την παραμονή του 
σκάφους σε λιμένα γιο επισκευές, ετήσια επιθεώρηση κ.λπ, 
του ναυτικού υποχρεωμένου να αποδεχθεί την παρεχομένην 
άδεια. Σε περίπτωση, κατά την οποία οι ανάγκες του πλοίου 
δεν επιτρέπουν την χορήγησιν άδειας, η χορήγηση κατ' επι¬ 
λογήν τςυ ναυτικού είτε αναβάλλεται διά τον κατάλληλο 
χρόνο είτε θεωρείται ως παρασχεθείσα, καταβαλλόμενου σε 
τέτοια περίπτωση εις τον ναυτικόν του αναλογοΰντος μισθού 
μετά του αντιτίμου τροφής, έστω και αν αυτΟς παραμένει και 
διατρέφεται επί του πλοίου. 

4.0 ναυτικός απολυόμενος από το πλοίο, δικαιούται οπωσ¬ 
δήποτε της υπό των παραγράφων 1 και 2 του παρόντος άρ¬ 
θρου προβλεπομένης άδειός του και αν ακόμη δεν ζήτησε την 
παροχήν αυτή από τον Πλοίαρχο (ή Κυβερνήτη), διαρκούσης 
της υπηρεσίας του και ανεξαρτήτως του λόγου για τον οποίο 
δεν παρεσχέθη εις τον ναυτικόν η άδειά του ή δεν κατεβλήθη 
εις τούτον ο αναλογούν εις ταύτην μιαθΟς. Εφόσον όμως έχει 
συνομολογηθεί στην κατ’ ιδίαν σύμβαση εργασίας και η πα¬ 
ροχή της αναλογούσης άδειας μετά της τροφοδοσίας, τότε ο 
ναυτικός δεν δύναται να την αναζητήσει, δις, αφού έχει ήδη 
καταβληθεί κατά την εξόφληση των μηνιαίων αποδοχών του. 

δ. Τα δώρα εορτών Χριστουγέννων και Πάσχα, αντιπρόσω¬ 
πε ύοντα αποδοχές, τεσσαράκοντα πέντε ημερών κατηργή- 


θησαν από 1.1.83, ενσωματούμενα εις την κανονική άδεια, η 
οποία ούτως αυξήθηκε εις (96) ενενήκοντα έξι ημέρες ετη- 
σίως και υπολογίζεται κατά τα ειδικώτερα καθοριζόμενα υπό 
του παρόντος άρθρου. 

Άρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α) Η πρώτη του Έτους. 

β) Η εορτή των θεοφανείων. 
γ) Η Καθαρά Δευτέρα, 
δ) Η 25η Μαρτίου, 
ε) Η Μεγάλη Παρασκευή, 
στ) Η Δευτέρα του Πάσχα, 
ζ) Η ημέρα του Αγίου Γεωργίου. 
η) Η πρώτη ΜαΤου. 
θ) Η ημέρα της Αναλήψεως. 
ι) Η 15η Αυγούστου. 
ια) Η 14η Σεπτεμβρίου, 
ιβ) Η 28η Οκτωβρίου, 
ιγ) Η ημέρα του Αγίου Νικολάου, 
ιδ) Η ημέρα των Χριστουγέννων, 
ιε) Η δευτέρα ημέρα των Χριστουγέννων, 
ιστ) Εις τους Ελληνικούς λιμένες αναγνωρισμένες ως ημέ¬ 
ρες αργίας τοπικές γιορτές, εφόσον το πλοίο ναύλοχε! εις λι¬ 
μένα που έχει τοπική εορτή αργίας. 

2. Κατά τις άνω ημέρες οι ναυτικοί απαλλάσσονται πάσης 
εργασίας, πλην των εργασιών ασφαλείας του σκάφους. Τυχόν 
απασχόληση τούτων εν πλω και εν λιμ&Λ λόγω αναγκών του 
πλοίου πλην των εργασιών ασφαλείας του σκάφους είναι υπο¬ 
χρεωτική και αμείβεται υπερωριακά (άρθρο 13ο πρόσθετος 
εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απασχο¬ 
λούμενους την ημέρα (ϋΑΥΜΕΝ) διέπεται από τα αναφερο- 
μένας διατάξεις ημερών αργίας και αμείβεται υπερωριακά 
(άρθρο 13). 

Αρθρο 8 
Ιματισμός. 

Οι Αξιωματικοί και τα μέλη του κατωτέρου πληρώματος 
υποχρεούνται να φέρουν κατό τις ώρες εκτελέσεως των κα¬ 
θηκόντων τους την καθιερωμένην στηλή του Ε.Ν., μετά των 
διακριτικών για κάθε κλάδο προσωπικού κατά βαθμόν ή ειδι¬ 
κότητα. Οι στολές δίδονται από τους πλοιοκτήτες. 

Αρθρο 9 

Είδη ενδιαίτησης και τροφοδοσίας. 

Σε κάθε αξιωματικά και μέλος του κατώτερου πληρώματος 
παρέχονται από το πλοίο: 

α) Τα απαραίτητα είδη κλινοσκεπασμάτων, ήτοι στρώματα, 
σεντόνια, κλινοσκεπάσματα και προσκέφαλα. 

β) Είδη καθαριότητας, ως προσόψια, σαπων κοινός ενός χι¬ 
λιόγραμμου ανά δεκαπενθήμερον, ως και η αναγκαία ποσό- 
της σαπουνιού προσώπου. 

γ) Είδη εστιάσεως, ως πιάτα, πηρούνια, μαχαίρια, κύπελλα 
κ.λπ, κατάλληλα για την λήψη γευμάτων. 

Εκ των ειδών της προηγούμενης παραγράφου τα σεντόνια, 
τα καλύματα των προσκέφαλων και τα προσόψια θα εναλλάσ¬ 
σονται με καθαρά κάθε εβδομάδα. 

Παντα τα ανωτέρω είδη ως και ο ιματισμός πρέπει να παρα- 
δίδονται στους ναυτικούς καθαρά και σε κατάσταση επιτρέ- 
πουσα την συνήθη χρήση τους. 

Οι ναυτικοί υποχρεούνται να επιστρέφουν τα κατά τις δια¬ 
τάξεις του παρόντος άρθρου παρεχόμενα μη αναλώσιμα είδη 
σε καλή κατάσταση στο τέλος κάθε εβδομάδας προς αντικα¬ 
τάσταση ως και κατά την απόλυσή τους, λογιζομένης ως φυ¬ 
σιολογικής της λόγω συνήθους χρήσεως φθοράς των. Επίσης 
οι ναυτικοί πρέπει να μεριμνούν για τον καθορισμό των στο- 




1784 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λών τους εν γένει, ώστε να παρουσιάζονται κόσμια ενδεδυμέ- 
νοι. 

Άρθρο 10 

Ώρες εργασίας και ευθύνες. 

1. Οι ώρες εργασίας για όλους εν γένει τους ναυτικούς πα¬ 
ντός βαθμού και ειδικότητας, τους εργαζομένους επί των 
Επαγγελματικών τουριστικών σκαφών, εν πλω και εν λιμένι 
καθορίζονται σε σαράνα (40) ώρες εβδομαδιαίος, ήτοι σε 
οκτώ (Β) ώρες κάθε μέρα από Δευτέρα μέχρι Παρασκευή. Η 
πέραν των ωρών αυτών εργασία ων μελών του πληρώματος εν 
γένει ως και οποιοσδήποτε πρόσθετη πέραν των οριζομένων 
ως κατωτέρω εργασιών κατά το Σάββατο και την Κυριακή, 
πρόσθεη απασχόληση αμείβοναι υπερωριακά. Το επίδομα 
του Σαββάτου για πλήρες οκτάωρο ορίζεται στο 1/22 του μη¬ 
νιαίου μισθού. Για κανονική οκτάωρη απασχόληση ης Κυρια¬ 
κής η αμοιβή ορίζεται στο άρθρο 27. 

2. Η απασχόληση του πληρώματος κατά Σάββατο-Κυριακή 
στο λιμάνι θα πραγματοποιείται μόνον όταν γίνεται επιβίβαση 
ή αποβίβαση επιβατών ή εφόσον απαιτούν τέτοια απασχό¬ 
ληση οι ανάγκες του πλοίου ή το αξιώσει ο Πλοιοκτήτης ή ο 
Πλοίαρχος. Όταν υπάρχουν επί του πλοίου επιβάτες η παρα¬ 
μονή του πληρώματος είναι υποχρεωτική εφόσον το ορίσει ο 
Πλοιοκτήτης ή ο Πλοίαρχος. 

3. Οι Κυβερνήτες και Πλοίαρχοι έχουν υποχρέωση να κι¬ 
νούν τα σκάφη αποκλειστικά και μόνον με εντολές του Πλοιο¬ 
κτήτη. Η πρωτοβουλία τους θα περιορίζεται στην κατά το δυ¬ 
νατόν καλύτερη εκτέλεση της εργασίας, την εξυπηρέτηση 
των επιβατών και την ευθύνη για τη συντήρηση των σκαφών 
κατά τις ώρες απραξίας γενικώς ασκούντες σοβαρή εποπτεία 
επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά και 
του λοιπού πληρώματος αδιακρίτως, για την ασφάλεια του 
σκάφους, τόσον από πλευράς αγκυροβολιάς, όσον και λοιπών 
μέτρων ασφαλείας και εξυπηρέτησης επιβατών, επισκεπτών, 
ΒΠΟΚΕΠ3 κ.λπ. 

5. Χωρίς να θίγονται τα κεκτημένα δικαιώματα του ναυτικού 
εκ του χρόνου διαδραμούσης υπηρεσίας τους, δύναται ο 
Πλοιοκτήτης να μεταθέσει το πλήρωμά του εν όλω ή εν μέρει, 
περιλαμβαναμένου και του Πλοιάρχου ή Κυβερνήτη, εις άλλο 
σκάφος ιδιοκτησίας του ή των συμφερόντων, η διαχείρισής 
του, αδιακρίτως, ώστε σε κάθε περίπωση να εξασφαλίζεαι η 
καλύτερη δυνατή εξυπηρέτηση των σκαφών, των ναυτικών, 
μη δυνάμενων να αρνηθούν μια τέτοια μετάθεση. Οι σχετικές 
μεταβολές, πρέπει να νομιμοποιούνται το ταχύτερο. 

θ. Οι Πλοίαρχοι ή Κυβερνήτες έχουν υποχρέωση σύνταξης 
μηνιαίας εγγράφου απόδοσης λογαριασμού Πλοιάρχου εις 
τον Πλοιοκτήτην, ευθυνάμενοι γιο την όλη διαχείρισή τους. Οι 
Πλοίαρχοι και Κυβερνήτες δεν μπορούν να προβαίνουν σε 
αγορές, επισκευές, ή προμήθειες πέραν των συνήθων χωρίς 
ειδική άδεια του Πλοιοκτήτη. 

Άρθρο 11 

Ώρες εργασίας προσωπικού Γενικών Υπηρεσιών 
εν πλω και εν λιμένι. 

1. Ειδικώς για το προσωπικό Γενικών Υπηρεσιών εν γένει η 
οκτάωρη ημερήσια εργασία του κατανέμεται από της 6.00 
ώρας μέχρι 22 00 ώρας με μια ή πλείονες διακοπές αναλόγως 
προς το πρόγραμμα εργασίας και τις ανάγκες του σκάφους, 
εφαρμοζομένων αναλόγως των διατάξεων του άρθρου 13, για 
την πέραν του Βώρου απασχόλησή του. 

2. Οι ώρες νυκτοφυλάκων του προσωπικού των θαλαμηπό¬ 
λων πόσης διαβάθμισης ορίζονται εν πλω από τις 21.00, μέχρι 


της 6.00 της επομένης κοι εν όρμω από της 18.00 μέχρι ης 
6.00 της επομένης. 

Άρθρο 12 

Νυκτοφύλακες - Φύλακες. 

Οι εργάσιμες ώρες των νυκτοφυλάκων ορίζονται σε δώ¬ 
δεκα (12) συνεχείς ώρες, περιλαμβανόμενων μεταξύ της 
18.00 ώρας και της 6.00 της επομένης, των δε φυλακών από 
06.00 έως 18.00. Άπαντες οι ναυτολογημένοι έχουν την 
υποχρέωση φυλακής-νυκτοφυλακής, χωρίς δικαίωμα υπερω- 
ριακής αμοιβής. Μετά την εκτέλεση καθηκόντων φύλακα- 
νυκτοφύλακα, ο ναυτικός δικαιούται ρεπό σε μια από τις επό¬ 
μενες ημέρες της εβδομάδας, μετά από συννενόηση με τον 
Πλοίαρχο. 

Άρθρο 13 

Πρόσθετος εργασία και πρόσθετος αμοιβή 
Υπερωρίες. 

1. Ο ναυτικός εάν διαταχθεί να εκτελέσει πρόσθετη εργα¬ 
σία, πέρα των κεκσνονισμένων ωρών είναι υποχρεωμένος να 
την εκτελέσει δεν δύναται όμως η πρόσθετη αυτή εργασία να 
υπερβαίνει τις τέσσερις ώρες εντός του 24ωρου. 

2. Γ ·α την πρόσθετη αυτή εργασία, ο εκτελέσας αυτή ναυτι¬ 
κός δικαιούται σε πρόσθετη αμοιβή (υπερωρία) η οποία υπο¬ 
λογίζεται ως εξής; το ποσόν του μηνιαίου βασικού μισθού 
διαιρείται διά των ωρών μηνιαίας υποχρεωτικής απασχόλησης 
τούτων εξευρισκομένων διό της διαίρεσης του εκ τούτης 
προκύπτοντος πηλίκου 4,33 επί τις ώρες της εκάστοτε ισχύ- 
ουσης εβδομαδιαίας υποχρεωτικής απασχόλησης. Βόσει του 
ανώτερου υπολογισμού οι ώρες μηνιαίας υποχρεωτικής απα¬ 
σχόλησης ανέρχονται σε 172. 

Άρθρο 14 

Πρόσθετες εργασίες μη αμειβόμενες 
όταν εκτελούνται εντός εργάσιμων ωρών. 

Δεν καταβάλλεται πρόσθετη αμοιβή (υπερωρία) για τις κα¬ 
τωτέρω μνημονευόμενες εργασίες, εφόσον αυτές εκτελού- 
νται εντός των εργάσιμων ωρών ή κατά τις ώρες φυλακής. 

I. Εργασίες καταστρώματος: 

α) Γ ίο την αποσκωρίαση ελασμάτων, 
β) Για την λίπανση των βαρούλκων, 
γ) Για την εξασφάλιση αντικειμένων καταστρώματος επι- 
κειμένης θαλασσοταραχής. 

δ) Γ ια τον καθαρισμό υδροσυλλεκτών κύτους (κουτί σεντι- 
νων). 

ε) Για τον χρωματισμό κλειστών χώρων εναλλασσόμενοι 
ανά δίωρον και εφόσον υπάρχει τεχνικός ή φυσικός αερισμός 
των διαμερισμάτων και των εχόντων σχέση με το κατά¬ 
στρωμα. 

στ) Για τον εξωτερικά χρωματισμό του πλοίου κατά την 
διάρκεια της ημέρας εν όρμω. 
ζ) Για πάσα άλλη εργασία συντήρησης του πλοίου. 

II. Εργασίες Μηχανοστάσιου. 

α) Για τον καθαρισμό δαπέδου του μηχανοστάσιου. 
β) Γ ια την πλύση και το χρωματισμό του μηχανοστάσιου εν 
όρμω της εργασίας αυτής μη δυναμένης να ανατεθεί στον 
βοηθό μηχανής απαγορευομένων των ικριωμάτων. 

γ) Για την εκκένωση των βαρελών μηχανέλαιου στις δεξα¬ 
μενές ίου πλοίου, εκτελουμένην εν όρμω μεν, εφόσον ών 
διατηρούνται οι φύλακες του μηχανοστάσιου, εν πλω δε μό¬ 
νον υπό των βοηθών. 

δ) Γ ια την παραλαβή καυσίμων υπό των Μηχανικών (Μηχα¬ 
νοδηγών). 

ε) Γ ια την εν γένει συντήρηση του μηχανοστάσιου και την 
εκτέλεση εν γένει εργασιών. 

III. Εργασίες Γενικές: 

α) Γ ια την παράδοση κατά τον ως άνω τρόπο, των ακαθάρ¬ 
των ειδών ρουχισμού προς πλύση και παραλαβή αυτών. 

β) Γία την πλύση και τον καθαρισμό των διαμερισμάτων του 
πληρώματος. 

γ) Για την παραλαβή τροφοεφοδίων, εξαρτημάτων κ,λ.π. 

IV. Γενική παρατήρηση: 

Ασχέτως των εργασιών του παρόντος άρθρου οι οποίες 
μνημονεύονται ενδεικτικώς. όλοι οι ναυτικοί υποχρεούνται 
στην εντός των εργασίμων ωρών εκτέλεση όλων των εργα¬ 
σιών των καθοριζομένων υπό του Κανονισμού Εσωτερικής 
Υπηρεσίας επί των Επιβατηγών Τουριστικών Πλοίων άνω των 
500 κοχ. τωναναγομένων στην ειδικότητα εκάστου ναυτικού, 
ή Ειδικού Κανονισμού για τα σκάφη της ΕΠΕΣΤ, που τυχόν 
ήθελε συνταχθεί. Λαμβανομένης υπόψη της ιδιαιτερότητας 
των συνθηκών εκμετάλλευσης των Επιβατηγών Επαγγελματι¬ 
κών Τουριστικών Σκαφών, ο ναυτικδς οφείλει να εκτελεί χω¬ 
ρίς ιδιαίτερη αμοιβή και άλλα εκτός της ειδικότητάς του καθή¬ 
κοντα, εφόσον ταύτα εκτελούνται εντός του νόμιμου ωραρίου 
εργασίς του. 

Αρθρο 15 

Πρόσθετες εργασίες μη αμειβόμενες. 

Δεν καταβάλλεται πρόσθετη υπερωρία στους Αξιωματι¬ 
κούς και Κατώτερο Προσωπικό, για τις κατωτέρω μνημονευό¬ 
μενες εργασίες τις οποίες υποχρεούνται αυτοί να εκτελούν 
οποιαδήποτε ημέρα της εβδομάδος και οποιαδήποτε ώρα 
έστω και εκτός των εργασίμων ωρών. 

α) Εργασίες σε περίπτωση ανωτέρας βίας που αφορούν την 
ασφάλεια του πλοίου, των επιβαινόντων αυτού ή την ασφά¬ 
λεια του πλοίου ως και εργασίες οπτηρος. 

β) Εργασίες για την εκτέλεση γυμνασίων καθαίρεσης λεμ- 
βών του πλοίου οτη θάλασσα, πυρκα'ιάς και εγκατάλειψης του 
πλοίου, εκμάθησης χειρισμού ταχυπλόου λέμβου, εκτέλεση 
νσυταθλημάτων δυναμένων να εκτελεσθούν δια των εξαρτη¬ 
μάτων του πλοίου. 

Αρθρο 16 

Έκτακτες εργασίες παραλαβής βαρέων αντικειμένων του 
πλοίου και μεταφορά αυτών, αμείβονται ιδιαιτέρως, εφόσον 
εκτελούνται εκτός του πλοίου, κατόπιν συμφωνίας. 

Άρθρο 17 

Βιβλίο πρόσθετων και ιδιαίτερων αμοιβών. 

1. Οι υπερωρίες καταβάλλονται επί τη βάσει βιβλίου υπε¬ 
ρωριών τηρουμένου υπό του Πλοιάρχου ή Κυβερνήτου. Οι εγ¬ 
γραφές στο βιβλίο αυτό, αφού επικυρωθούν από τον 
Πλοίαρχο ή Κυβερνήτη θεωρούνται δεσμευτικές για αμφό- 
τερα τα μέλη και δεν δύναται να αμφισβητηθούν εφόσον κα¬ 
θημερινά προσυπογράφονται παρά των υπερωριακώς εργα- 
σθέντων ναυτικών. Ανά διήμερον θα γίνεται θεώρηση του βι¬ 
βλίου από την πλησιέστερη Λιμενική Αρχή και οπό τον Πλοιο¬ 
κτήτη εντός 24ώρου, από την άφιξη του πλοίου στο Λιμάνι πέ- 
ρατος του τάξε ίδιου, άλλως δεν θα λαμβάνεται υπόψη οποια¬ 
δήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματικοί 
για την κανονική τήρηση του βιβλίου Πρόσθετων και Ιδιαίτε¬ 
ρων Αμοιβών είναι ο Υποπλοίαρχος για το προσωπικό κατα¬ 
στρώματος, ο Α' Μηχανικός για το προσωπικό του Μηχανο¬ 
στασίου και ο Αρχιθαλαμηπόλος και ο Αρχιμάγειρας οι οποίοι 
τηρούν τα βιβλία υπερωριών των τμημάτων των, υπό τον 
έλεγχο του Πλοιάρχου ή Κυβερνήτου ή του οριζομένου από 
αυτόν Αξιωματικού. 

Πριν από την εκτέλεση κάθε πρόσθετης ή έκτοκτης εργα¬ 
σίας υποχρεούνται να αναφέρουν τούτο στον Πλοίαρχο ή Κυ¬ 
βερνήτη για να λάβουν την έγκρισή του. Σε περίπτωση όμως 
απουσίας του Πλοιάρχου ή Κυβερνήτη οι ανωτέρω υπόλογοι 
δύνανται, υπαρχούσης επειγούσης ανάγκης, να διατάξουν 
την εκτέλεση της εργασίας υποχρεούμενοι να αναφέρουν εν 
συνεχεία σχετικά στον Πλοίαρχο ή Κυβερνήτη. 

Οι κατά τ' ανωτέρω υπόλογοι Πλοίαρχοι ή Κυβερνήτες υπο- 
χρεούνται να καταγράφουν καθ' εκάστην στο βιβλίο πρόσθε¬ 


των και εκτάκτων αμοιβών τις οφειλόμενες στο μέλη του πλη¬ 
ρώματος αμοιβές και να καλούν τους δικαιούχους να προσυ¬ 
πογράφουν για το σύμφωνο των σχετικών εγγράφων και να 
ακολουθούν την πιο πάνω διαδικασία θεώρησης. 

Άρθρο 18 
Απαγορεύσεις. 

Απαγορεύεται ο χρωματισμός και η αποσκωρίαση του 
πλοίου εν πλω και με τη χρησιμοποίηση ικριωμάτων (σκαλω¬ 
σιών), ως και ο χρωματισμός των ιστών και της καπνοδόχου 
και επικινδύνων σημείων (εξωτερική πλευρά λεμβών, καπο- 
νιών, κ.λ.π.). 

Άρθρο 19 
Ναυτολόγηση. 

Τα πληρώματα των πλοίων που αφορά η παρούσα Συλλο¬ 
γική Σύμβαση καταρτίζονται υπό τα τακτικά μέλη της ΠΕΑΚ- 
ΠΕΙΘΣ, (κατ' απόλυτον εκλογή υπό του Πλοιοκτήτου). 

Άρθρο 20 

Διαιτητική Επιτροπή. 

Γ ια την επίλυση κάθε αμφισβήτησης ή διάφορός που μπο¬ 
ρεί να προκύπτει, ως προς την ερμηνεία ή την εφαρμογή των 
όρων της παρούσης, ορίζεται τριμελής Διαιτητική Επιτροπή 
αποτελούμενη: 

1) Από τον Πρόεδρο του Πρωτοδικείου Πειραιώς ή τον παρ' 
αυτού οριζόμενο Δικαστικό. 

2) Από ένα Πλοιοκτήτη διοριζόμενα από την ΕΠΕΣΤ και 

3) Από ένα Ναυτικό διοριζόμενο από το Διοικητικό Συμβού¬ 
λιο της ΠΕΑΚΠΕΙΘΣ. 

Άρθρο 21 

Ειδικό επίδομα οικογενειακής αγωγής. 

Οι Πλοιοκτήτες των σκαφών της παρούσης σύμβασης κα¬ 
ταβάλλουν ποσοστό 2%, μη δυνάμενον να αυξηθεί περαι¬ 
τέρω, συμφώνως προς το άρθρο 25 του Νόμου 1085/1980 
εισπραττόμενο υπό του ΝΑΤ με σκοπό τη χορήγηση οικογε¬ 
νειακών επιδομάτων στους έλληνες ναυτικούς. 

Το ανωτέρω ποοοστό, μαζί με (1 %) συμμετοχής του ναυτι¬ 
κού, υπολογίζεται επί των υποκειμένων σε εισφορές υπέρ 
ΝΑΤ αποδοχών των ναυτικών. 

Αρθρο 22 

Εισφορές - Κρατήσεις. 

Οι νόμιμες εισφορές και κρατήσεις υπέρ των Ταμείων 
Ασφάλισης και Πρόνοιας Ε.Ν. (ΝΑΤ, ΤΠΑΕΝ, ΤΠΚΠΕΝ) ως 
και του Δημοσίου που βαρύνουν τους ναυτικούς εκπίπτονται 
από της φύσεως αποδοχές που αναφέρονται στα προηγού¬ 
μενα άρθρα της παρούσης. 

Άρθρο 23 

Επικουρική Ασφάλιση. 

Οι Πλοιοκτήτες καταβάλλουν ποσοστόν εκ δύο (2%) επί 
τοις εκατό μη δυνάμενον να αυξηθεί περαιτέρω, συμφώνως 
προς το άρθρο 28 του Νόμου 1220/81, ειοπραττόμενον υπό 
του ΝΑΤ, με σκοπό την παροχή εις τους έλληνες ναυτικούς 
επικουρικής ασφάλισης. 

Το ανωτέρω ποσοστόν μαζί με το εκ δύο επί τοις εκατό 
(2%) ποσοστό συμμετοχής του ναυτικού υπολογίζεται επί των 
υποκειμένων σε εισφορά υπέρ του ΝΑΤ, αποδοχών των ναυ¬ 
τικών. Όλες γενικά οι εισφορές (ΝΑΤ, ΤΠΑΕΝ, ΤΠΚΠΕΝ, ΕΝ, 
ΕΑ, κ.λ.π.), που βαρύνουν τους Πλοιοκτήτες και τους ναυτι¬ 
κούς θα υπολογίζονται «επί των οποδοχζών που καθορίζονται 
στην παρούσα Σύμβαση». 

Αρθρο 24 

Διάρκεια ναυτολόγησης. 

Η διάρκεια ναυτολόγησης για τη θεμελίωση του δικαιώμα¬ 
τος του ναυτικού προς παλινόστηση ουμφωνεΐται επτάμηνη 
για τη Μεσόγειο, εφόσον ορίζουν οι σχετικές αποφάσεις του 
ΥΕΝ, άλλος ισχύει ότι ορίζει εκάστοτε το ΥΕΝ. 

Άρθρο 25 

Περιπτώσεις κατά τις οποίες 
δικαιούται αποζημίωση ο ναυτικός. 

Οι περιπτώσεις κατά τις οποίες δικαιούνται αποζημιώσεις 
οι ναυτικοί περιλαμβανομένου και του Πλοιάρχου ή Κυβερ¬ 
νήτη είναι: 

α) Η καταγγελία της σύμβασης υπό του Πλοιάρχου- 
Πλοιοκτήτου. 

β) Η αποβολή της Ελληνικής Σημαίας. 

γ) Πώληση του πλοίου η αναγκαστική εκποίηση. 

δ) Λόγω παροπλισμού. 

Η αποζημίωση ορίζεται 15 ημέρες σε ελληνικό λιμάνι και σε 
30 ημέρες σε λιμάνι αλλοδαπής. Εάν η σύμβαση ναυτολόγη¬ 
σης καταγγέλλεται από τον Πλσίαρχο-Πλοιοκτήτη, για υπαι¬ 
τιότητα του ναυτικού τότε ο ναυτικός δεν δικαιούται αποζημί¬ 
ωση. 

Άρθρο 26 

Επίδομα Σαββάτου Πλοιάρχου ή Κυβερνήτη Α' 
Μηχανικού ή Μηχανοδηγού και πληρώματος. 

1) Στον Πλοίαρχο ή Κυβερνήτη και τον Α' Μηχανικό ή Μηχα¬ 
νοδηγό καταβάλλεται για κάθε Σάββατο 1/22 του μηνιαίου 
βασικού μισθού. 

Το ίδιο ποσό καταβάλλεται και για τις ημέρες αργίας που 
προβλέπονται από το άρθρο 7 της παρούσης. Σε όλους τους 
ναυτολογημένους πόσης ειδικότητας Αξιωματικούς και κατώ¬ 
τερα πληρώματα καταβάλλεται για κάθε Σάββατο το 1/22, 
του μηνιαίου βασικού μισθού. 

2) Στον Πλοίαρχο ή Κυβερνήτη στον Α' Μηχανικό ή Μηχα¬ 
νοδηγό χορηγείται μηνιαίο δεκατριών χιλιάδων δραχμών 
(13.000). 

Άρθρο 27 
Επίδομα Κυριακών. 

Σε όλους τους ναυτολογημένους ναυτικούς για τις διανυό- 
μενες μηνιαίως Κυριακές εν πλώ και εν λιμένι καταβάλλεται 
ιδιαίτερη αμοιβή υπό τύπον επιδόματος δια τας μέχρι οκταώ- 
ρου εργασίας κατά Κυριακήν ανερχομένην μηνιαίως σε ποσο¬ 
στό (14) δεκατέσσερα τοις εκατό επί του βασικού μισθού που 
προβλέπεται από το άρθρο 2 της παρούσης Σύμβασης. Διευ¬ 
κρινίζεται ότι το επίδομα αυτό θα καταβάλλεται σε όλο το 
πλήρωμα κάθε βαθμού και ειδικότητας, και για όλες τις Κυ¬ 
ριακές ανεξαρτήτως παροχής εκ μέρους αυτού ή μη υπηρε¬ 
σίας. 

Άρθρο 28 

Προσαύξηση μισθού λόγω προσέγγισης 
σε λιμάνι εξωτερικού. 

1) Ο μισθός που ορίζεται από το άρθρο 2 προσαυξάνεται 
υπό μορφή επιδόματος κατά ποσοστό 15% όταν τα πλοία που 
αφορά η παρούσα σύμβαση επεκτείνουν τους πλόες τους σε 
λιμένας εξωτερικού, εξαιρουμένων των Δυτικών Τουρκικών 
Ακτών. 

2) Η ανωτέρω προσαύξηση καταβάλλεται μόνο για τις ημέ¬ 
ρες που το πλοίο εκτελεί πλάας εξωτερικού και μόνον για τις 
ημέρες που θα βρίσκεται εκεί. 


Άρθρο 29 

Ισχύς - Τροποποίηση - Καταγγελία. 

1) Η παρούσα Συλλογική Σύμβαση ισχύει από 1.1.1994 και 
λήγει την 31.12.1994. 

2) Κατά τη διάρκεια ισχύος τηγς παρούσης Συλλογικής Σύμ¬ 
βασης αι δι' αυτής καθοριζόμενες εκατέρωθεν υποχρεώσεις 
και δικαιώματα πόσης φύσης κατισχύουν των διατάξεων πό¬ 
σης άλλης υπαρχούσης τυχόν κλαδικής Συλλογικής Σύμβασης 
Εργασίας. 

3) Η παρούσα δυνατοί να καταγγελθεί εγγράφως παρ' εκα- 
τέρου των συμβαλλομένων τέσσερεις μήνες προ της λήξης, 
δια καταγγελίας προς το έτερον μέρος. 

Σε περίπτωση μη εμπροθέσμου καταγγελίας σύμφωνα με 
το ανωτέρω η ισχύς παρατείνεται επί ένα τρίμηνο από την 
ημερομηνία λήξης της, οπότε μετά την παρέλευση και του 
τριμήνου τουτου παύει οριστικώς ισχύουσα. 

Άρθρο 30 

Ελευθερία συμβάσεων Πλοιοκτητών - Ναυτικών. 

1) Χωρίς να θεωρείται ότι παραβιάζεται η παρούσα σύμ¬ 
βαση δύνανται οι Πλοιοκτήτες και οι ναυτικοί να συμφωνούν 
και οποιουοδήποτε άλλους όρους επιθυμούν στις κατ’ ιδίαν 
συμβάσεις εργασίας, αναλόγως προς τη φύση της εργασίας 
και τις ανάγκες των σκαφών και όχι κάτω της Συλλογικής Σύμ¬ 
βασης Εργασίας. 

Αρθρο 31 

Εισφορές ΝΑΤ και άλλων ασφαλιστικών ταμείων. 

Οι προς το ΝΑΤ και άλλα ασφαλιστικά ταμείο εισφορές των 
Πλοιοκτητών και ναυτικών, υπολογίζονται με βάση τους μι¬ 
σθούς της σύμβασης αυτών και καταβάλλονται σε δραχμές 

Άρθρο 32 

Εκπαίδευση ναυτικών - Σχολές - Διάφορα. 

1) Ειδικώς συμφωνείται άτι το ΠΕΑΚΠΕΙΘΣ και η ΕΠΕΣΤ θα 
μεριμνήσουν ώστε να οργανωθούν και λειτουργήσουν τμή¬ 
ματα σερβιτόρων - στιουαρτς για εκπαίδευση, πρώτων βοη¬ 
θειών για όλους τους Αξιωματικούς εν γένει καθώς και Αγγλι¬ 
κής γλώσσας ώστε όλοι οι ναυτικοί προ της ναυτολόγησής 
τους, να προσκομίσουν και τα ανάλογα πιστοποιητικά. 

Η κατά τα ανωτέρω εκπαίδευση και το πρόγραμμά της θα 
παρέχεται σε βαθμό που θα ικανοποιεί τις ΕΣΠΕΤ- 
ΠΕΑΚΠΕΙΘΣ. 

2) Προϋποτιθεμένης της έγκρισης του ΥΕΝ, αμφότεροι οι 
συμβαλλόμενοι θα μεριμνήσουν για τη σχεδίαση στολών των 
πληρωμάτων και των διακριτικών τους, χρησιμοποιούμενων 
μόνο από τα πληρώματα των σκαφών που αναφέρει η Σύμ¬ 
βαση. 

3) Τα συμβαλλόμενα μέρη, σε συνεργασία με το ΥΕΝ, και 
τον ΕΟΤ θα μεριμνήσουν επίσης για την οργάνωση σεμινα¬ 
ρίων γενικής ενημέρωσης των πληρωμάτων σε ευθετάτερο 
χρόνο. 

4) Τα συμβαλλόμενα μέρη, σε συνερεγασία με το ΥΕΝ θα 
μεριμνήσουν για την οργάνωση και φύλαξη των μαρινών από 
φύλακες ναυτικούς μέλη της ΠΕΑΚΠΕΙΘΣ. 

Αρθρο 33 

Για κάθε ναυτολογούμενο ναυτικό όλων των βαθμών και ει¬ 
δικοτήτων ο Πλοιοκτήτης καταβάλλει για εισφορά στο ΠΕΑΚ- 
ΠΕΙΘΣ το ποσό των τριακοσίων δραχμών (300) το μήνα για 
όλους τους μήνες που διαρκεί η ναυτολόγηση, σύμφωνα με 
το ειδικό μεταξύ ΕΠΕΣΤ και ΠΕΑΚΠΕΙΘΣ συμφωνητικά. 

Άρθρο 34 

Εις άπαντες τους ναυτικούς παντός βαθμού και ειδικότη¬ 
τας χορηγείται μηνιαίο επίδομα για βαρύ και ανθιυγειινό δύο 
χιλιάδων δραχμών (2.000). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1787 


Τα συμβαλλόμενα μέρη συμφώνησαν και συναποδέχθησσν 
τα πιο πάνω σε πίστωση δε συνετάγη το παρόν και υπογράφε¬ 
ται νομίμως και ως έπεται εις τρία αντίτυπα από τα οποία έλα¬ 
βαν τα συμβαλλόμενα μέρη από ένα, το δε τρίτον υποβάλλε¬ 
ται στο ΥΕΝ, για επικύρωση σύμφωνα με το Νόμο. 


Οι Συμβαλλόμενοι 


Για την ΕΠΕΣΤ 
Ο Α' Αντιπρόεδρος 
Τ.Σ. ΥΠΟΓΡΑΦΗ 
ΤΡΙΑΝΤ. ΒΕΝΕΤΟΠΟΥΛΟΣ 
Ο Β’ Αντιπρόεδρος 
Τ.Σ. ΥΠΟΓΡΑΦΗ 
ΒΑΣΙΛΕΙΟΣ ΚΟΝΤΟΓΙΑΝΝΗΣ 


Για την ΠΕΑΚΠΕΙΘΣ 
Ο Πρόεδρος 
ΤΣ ΥΠΟΓΡΑΦΗ 
ΙΩΑΝ. ΠΑΝΑΓΙΩΤΟΠΟΥΛΟΣ 
Ο Γεν. Γραμματέας 
Τ.Σ. ΥΠΟΓΡΑΦΗ 
ΙΩΑΝΝΗΣ ΚΑΝΕΛΛΗΣ 




Η απόφαση αυτή να δημοσιευθεί στην Εφημερίδα της Κυ- 
βερνήοεως. 


Αθήνα, 1 Μαρτίου 1995 

Ο ΥΦΥΠΟΥΡΓΟΙ 

ΙΩΑΝ. ΤΣΑΚΛΙΔΗΣ 

♦- 

Αριθ- ΟΙΚ/442/ΤΣΕΠ 36,6 (δ) 

Στεγαστική συνδρομή για κάλυψη δαπανών για τη στέγαση 
σεισμοπαθών κατοίκων Λήμου Καλαμάτας, που επλήγη- 
σαν από τους σεισμούς του Σεπτεμβρίου .1986. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 


Αριθ. οικ/441/ΤΣΕΠ 36.6 (4) 

Στεγαστική συνδρομή για κάλυψη δαπανών για τη στέγαση 
σεισμοπαθών κατοίκων Δήμου Μεσσήνης, που επλήγησαν 
από τους σεισμούς του Σεπτεμβρίου 1986. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροποποι- 
ήσεως και συμπληρώσεως της από 28.7.78 Πράξεως Νομο¬ 
θετικού Περιεχομένου περί αποκαταστάσεως ζημιών εκ των 
σεισμών εις περιοχήν Βορ. Ελλάδος» (ΦΕΚ 24Α/7.2.79). 

2. Τις διατάζεις του Ν. 1190/81 «Περί κυρώσεως της από 
26.3.81 πράξεως Νομοθετικού περιεχομένου περί αποκατα¬ 
στάσεως ζημιών εκ των σεισμών 1981» (ΦΕΚ 203/Α/ 
30.7.81). 

3. Τις Πράξεις Υπουργικού Συμβουλίου 131/1.10.86 (ΦΕΚ 
154/Α/6.10.86), 140/19.10.87 (ΦΕΚ 192/Α/2.11.87) και 
112/9.11.88 (ΦΕΚ 246/Α/10.11.88) σχετικά με την αποκα¬ 
τάσταση των ζημιών που προκλήθηκαν από τους σεισμούς 
της 13ης και 15ης Σεπτεμβρίου 1986 στο Ν. Μεσσηνίας με 
τις οποίες ορίσθηκαν οι αρχικές προθεσμίες, 

4. Το Π.Δ. 69/1988 «Περί Οργανισμού της Γ,Γ.Δ.Ε. του 
Υ.ΠΕ.ΧΩ.Δ.Ε.». 

6. Το έργο 8669002 της ΣΑΕ 069/3. 

7. Την Κοινή απόφαση ΔΙ6α/04/773/29.11.90 του Υπουρ¬ 
γού Προεδρίας και Αναπληρωτή Υπουργού ΠΕ.ΧΩ.Δ.Ε, «περί 
εξαιρέσεως διοικητικών πράξεων ή εγγράφων από τον κα¬ 
νόνα των τριών υπογραφών». 

8. Την κοινή απόφαση Δ17α/02/56/Φ.2.2.1/14.7.94 του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση αρ¬ 
μοδιοτήτων Υπουργού ΠΕ.ΧΩ.Δ.Ε. στου Υφυπουργό ΠΕ. 
ΧΩ.Δ.Ε. Ιωάννη Τσακλίδη». 

9. Την απόφαση 205/ΤΣΕΠ 36.6/1,9.94 για την στεγα- 
στική συνδρομή για την κάλυψη δαπανών στεγάσεως σεισμο¬ 
παθών κατοίκων Δήμου Μεσσηνίας που επλήγησαν από τους 
σεισμούς του Σεπτεμβρίου 1986. 

ΙΟ.α) Επειδή η εξάμηνη προθεσμία που είχε τεθεί με την 
παρ. 6 της απόφασης 205/ΤΣΕΠ 36.6 /1,9.94 για την υπο¬ 
βολή αιτήσεων από τους σεισμόπληκτους, για να τους χορη¬ 
γηθεί η στεγαστική συνδρομή έχει παρέλθει. 

β) Επειδή απαιτείται να δοθεί παράταση της παραπάνω 
προθεσμίας για να χορηγηθεί στεγαστική συνδρομή, αποφα¬ 
σίζουμε: 

1. Τροποποιούμε την παράγραφο 6 του αποφασιστικού της 
απόφασης 205/ΤΣΕΠ 36.6/1,9.94 (ΦΕΚ 3Θ3/Β72.9.94) και 
τάσσουμε εξάμηνη προθεσμία για την υποβολή αιτήσεων εκ 
μέρους των σεισμόπληκτων ήτοι μέχρι 31.5.1995. 

2. Κατά τα λοιπά ισχύει η 205/ΤΣΕΠ 36.6/1,9.94 απόφαση. 

3. Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 


Έχοντας υπόψη: 

1. Τις διατάξεις του Ν. 867/79 «Περί κυρώσεως, τροποποι- 
ήσεως και συμπληρώσεως της από 28.7.78 Πράξεως Νομο¬ 
θετικού Περιεχομένου περί αποκαταστάσεως ζημιών εκ των 
σεισμών εις περιοχήν Βορ. Ελλάδος» (ΦΕΚ 24/Α77.2.79). 

2. Τις διατάξεις του Ν. 1190/81 «Περί κυρώοεως της από 
26.3.81 πράξεως Νομοθετικού Περιεχομένου περί αποκατα¬ 
στάσεως ζημιών εκ των σεισμών 1981» (ΦΕΚ 203/Α7 
30.7.81). 

3. Τις Πράξεις Υπουργικού Συμβουλίου 131/1.10.86 (ΦΕΚ 
154/Α /6.10.86), 140/19.10.87 (ΦΕΚ 192/Α /2.11.87) και 
112/2.9.88 (ΦΕΚ 246/Α7140/19.10.87) σχετικά με την 
αποκατάσταση των ζημιών που προκλήθηκαν απά τους σει¬ 
σμούς της 13ης και 15ης Σεπτεμβρίου 1986 στο Ν. Μεσση¬ 
νίας με τις οποίες ορίσθηκαν οι αρχικές προθεσμίες. 

4. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

6. Το έργο 8669002 της ΣΑΕ 069/3. 

7. Τη ΔΙ6α/04/773/29.11.90 κοινή απόφαση του Υπουρ¬ 
γού Προεδρίας και Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον κα¬ 
νόνα των τριών υπογραφών». 

8. Τη Δ17α/02/56/Φ.2.2.1/14.7.94 κοινή απόφαση του 
Πρωθυπουργού και του Υπουργού ΠΕ.ΧΩ.Δ.Ε. «ανάθεση αρ¬ 
μοδιοτήτων Υπουργού ΠΕ.ΧΩ.Δ.Ε. στον Υφυπουργό ΠΕ.¬ 
ΧΩ.Δ.Ε. Ιωάννη Τσακλίδη». 

9. Τις 192/ΤΣΕΠ 36.6/1,9.94 και οικ/72/ΤΣΕΠ 36.6/ 
17.1.95 αποφάσεις για τη στεγαστική συνδρομή για την κά¬ 
λυψη δαπανών στεγάσεως σεισμοπαθών κατοίκων Δήμου 
Μεσσηνίας που επλήγησαν από τους σεισμούς του Σεπτεμ¬ 
βρίου 1986. 

ΙΟ.α) Επειδή η εξάμηνη προθεσμία που είχε τεθεί με την 
παρ. 6 της απόφασης 192/ΤΣΕΠ 36.671,9.94 για την υπο¬ 
βολή αιτήσεων από τους σεισμόπληκτους, για να τους χορη¬ 
γηθεί η στεγαστική συνδρομή έχει παρέλθει. 

β) Επειδή απαιτείται να δοθεί παράταση της παραπάνω 
προθεσμίας για να χορηγηθεί στεγαστική συνδρομή, αποφα¬ 
σίζουμε: 

1. Τροποποιούμε την παράγραφο 6 του αποφασιστικού της 
απόφασης 192/ΤΣΕΠ 36,6/1,9.94 (ΦΕΚ 393/Β72,9.94) και 
τάσσουμε εξάμηνη προθεσμία για την υποβολή αιτήσεων εκ 
μέρους των σεισμόπληκτων ήτοι μέχρι 31.5.1995. 

2. Κατά τα λοιπά ισχύουν οι 192/ΤΣΕΠ 36.6/1,9.94 και οικ/ 
72/ΤΣΕΠ 36.6/17.1.94 αποφάσεις. 

3. Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 1995 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Αριβ. οικ/425/ΤΣΕΠ 32.1 (6) 

Παράταση προθεσμίας για ολοκλήρωση των φακέλλων πρα- 
κειμένου για δάνεια ανακατασκευής ή αυτοστέγασης των 
Νομών Μεσσηνίας του 1986, Ηλείας και Ζακύνθου του 
1988, Αγίας Τριάδας Πατρών του 1989, Κιλκίς, Πέλλας 
και Πρέβεζας του 1990. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

Έχοντας υπόψη: 

1. Την Πράξη Νομοθετικού Περιεχομένου με ημερομηνία 
28.7.78 «περί αποκαταστάσεως ζημιών εκ των σεισμών του 
1978 εις περιοχήν Βορείου Ελλάδος κ.λπ.», όπως αυτή κυρώ¬ 
θηκε, τροποποιήθηκε και συμπληρώθηκε με τους Νόμους 
867/79, 1046/80, 1133/81 και 1190/81. 

2. Τις διατάξεις της παρ. 2 του Ν. 1283/82 (ΦΕΚ 114/Α7 
17.9.92) για τις προθεσμίες υποβολής αιτήσεων δανειοδότη¬ 
σης των.σεισμοπλήκτων κ.λπ., που εξουσιοδοτείται ο Υπουρ¬ 
γός Δ. Ε., να ορίζει προθεσμία για την υποβολή ή συμπλήρωση 
δικαιολογητικών, των εμπροθέσμων αιτήσεων για τη χορή¬ 
γηση στεγαστικής συνδρομής για αποκατάσταση των ζημιών 
από τους σεισμούς, πέραν της οποίας οι δικαιούχοι χάνουν το 
δικαίωμα δανειοδότησης. 

3. Τις Πράξεις Υπουργικού Συμβουλίου 131/1.10.86 (ΦΕΚ 
154/Α /6.10.86), 140/19.10.87 (ΦΕΚ 192/Α72.11.87) και 
112/9.11.88 (ΦΕΚ 246/Α710.1.88) σχετικά με την αποκα¬ 
τάσταση των ζημιών που πρσκλήθηκαν από τους σεισμούς 
της 13ης και 15ης Σεπτεμβρίου 1986 στο Ν. Μεσσηνίας με 
τις οποίες ορίσθηκαν οι αρχικές προθεσμίες. 

4. Τις Πράξεις 101/1.11.88 (ΦΕΚ 242/Α73.11.88), και 
34/13.3.90 (ΦΕΚ 34/Α720.3.90) του Υπουργικού Συμβου¬ 
λίου -για την αποκατάσταση των ζημιών από τον σεισμό της 
16ης Οκτωβρίου 1988 σε περιοχές των Νομών Ηλείας και 
Ζακύνθου» 

5. Τις πράξεις Υπουργικού Συμβουλίου 20/7.2.91 (ΦΕΚ 
24/Α71.3.91) και 29/4.3.92 (ΦΕΚ 38/Α76.3.92) σχετικά με 
την αποκατάσταση των ζημιών που προκλήθηκαν από το σει¬ 
σμό της 21 ης Δεκεμβρίου 1990 σε περιοχές των Νομών Κιλ¬ 
κίς και Πέλλας. 

6. Την αριθμό 3/9.1.1991 (ΦΕΚ 3/Α /10.1.1991) Πράξη 
Υπουργικού Συμβουλίου «για την αποκατάσταση των ζημιών 
από τους σεισμούς του 1989 στην περιοχή της Αγίας Τριάδας 
της πόλης των Πατρών». 

7. Την αριθμό 74/29.6.90 (ΦΕΚ 90/Α711.7.90) Πράξη 


Υπουργικού Συμβουλίου «για την αποκατάσταση των ζημιών 
από το σεισμό της 16ης Ιουνίου 1990 σε περιοχές του Νομού 
Πρεβέζης». 

8. Τις αποφάσεις μας 1360/ΤΣΕΠ 32.1/22.7.92 και 1515/ 
ΤΣΕΠ 32.1/11.10.94, με τις οποίες δόθηκε παράταση για 
ολοκλήρωση των φακέλλων ανακατασκευής ή αυστοστέγα- 
σης. 

9. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ,Ε.». 

10. Την ΔΙβα/04/773/29.11.90 κοινή απόφαση του 
Υπουργού Προεδρίας και Αναπληρωτή Υπουργού ΠΕ.¬ 
ΧΩ.Δ.Ε. σχετικά με τον αριθμό των υπογραφών. 

11. Τη Δ17α/02/56/Φ.2.2.1/14.7.94 κοινή απόφαση του 
Πρωθυπουργού και του Υπουργού ΠΕ.ΧΩ.Δ.Ε. «ανάθεση αρ¬ 
μοδιοτήτων Υπουργού ΠΕ.ΧΩ.Δ.Ε. στον Υφυπουργό ΠΕ.¬ 
ΧΩ.Δ.Ε. Ιωάννη Τσακλίδη». 

12. Το γεγονός ότι πρόθεση μεν της Πολιτείας είναι η τα¬ 
χεία αποκατάσταση των σεισμοπλήκτων για κοινωνικούς και 
οικονομικούς λόγους, χωρίς να αποκλείεται το δικαίωμα της 
αποκατάστασης και σ’ αυτούς που δεν μπόρεσαν να συμπλη¬ 
ρώσουν τους φακέλους τους εγκαίρως, αποφασίζουμε: 

1. Εγκρίνουμε όπως στις περιπτώσεις που έχουν εκδοθεί 
«Βεβαιώσεις Καθορισμού Δανείου Αυτοστέγααης» μέχρι 

31.12.1994, συμπληρωθεί ο φάκελλος των ενδιαφερομένων 
με όλα τα απαιτούμενα δικαιολογητικά για τη χορήγηση της 
«Έγκρισης Δανείου Αυτοστέγασης» (π.χ. συμβόλαια αγοράς 
κ.λπ.) μέχρι 31.12.1985, 

2. Εγκρίνουμε όπως στις περιπτώσεις που έχουν εκδοθεί 
«Βεβαιώσεις Καθορισμού Δανείου Ανακατασκευής» μέχρι 

31.12.1994, ο ενδιαφερόμενος ιδιοκτήτης, προκειμένου να 
μη χάσει το δικαίωμα δανειοδότησης, καταθέσει στο αρμόδιο 
Πολεοδομικό Γραφείο το φάκελο μελέτης για την έκδοση της 
οικοδομικής αδείας μέχρι 31.12.1995. 

3. Κατά τα λοιπά ισχύει η 1360/ΤΣΕΠ 32.1/22.7.92 από¬ 
φαση. 

4. Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοαιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 1995 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



